**বাংলাদেশ পরিসংখ্যান ব্যুরো**  (বিবিএস) বাংলাদেশের জনমিতি, অর্থনীতি, এবং অন্যান্য ঘটনার পরিসংখ্যান সংগ্রহ করা এবং তথ্য পর্যালোচনার জন্য কেন্দ্রীয় সরকারি সংস্থা এটি বাংলাদেশ সরকারের সকল ধরনের জরিপ কার্যক্রম চালায় এবং তথ্য প্রদান করে।

ইতিহাস ও গঠন
------------

যদিও বাংলাদেশ স্বাধীন হওয়ার আগে পরিসংখ্যান ব্যবস্থা চালু ছিলো, কিন্তু তাতে প্রায়ই ভুল-ত্রুটি পরিলক্ষিত হতো। এর পরিপ্রেক্ষিতে ১৯৭৪ সালের আগস্ট মাসে পূর্ববর্তী বৃহত্তর চারটি পরিসংখ্যান সংস্থার (পরিসংখ্যান ব্যুরো, কৃষি পরিসংখ্যান ব্যুরো, কৃষি শুমারি কমিশন এবং আদমশুমারি কমিশন) অবলুপ্তি ঘটিয়ে "বাংলাদেশ পরিসংখ্যান ব্যুরো" প্রতিষ্ঠা করা হয়। 

জুলাই, ১৯৭৫ সালে প্রশাসনিক নিয়ন্ত্রণের জন্য পরিকল্পনা মন্ত্রণালয়ের অধীনে পরিসংখ্যান বিভাগ গঠন করা হয়। পরবর্তীতে পরিসংখ্যান বিভাগকে পরিসংখ্যান ও তথ্য ব্যবস্থাপনা বিভাগ এ রূপান্তর করা হয়। পরিসংখ্যান ব্যুরো বর্তমানে এই বিভাগের অধীনে কাজ করছে। 

এটির সদরদপ্তর ঢাকা। ২০১৩ সাল পর্যন্ত ২৩টি আঞ্চলিক পরিসংখ্যান অফিস, ৪৮৯টি উপজেলা/থানা অফিস ছিল। বর্তমানে ৮টি বিভাগীয় পরিসংখ্যান অফিস (ঢাকা, বরিশাল, খুলনা, রাজশাহী, রংপুর, চট্টগ্রাম, সিলেট ও ময়মনসিংহ), ৬৪টি জেলা পরিসংখ্যান অফিস এবং ৪৮৯টি উপজেলা অফিস রয়েছে। ২০১৩ সালে আঞ্চলিক অফিসসমূহ বিলুপ্ত করা হয়।

ব্যুরোর কার্যাবলী
-----------------

পরিসংখ্যান আইন, ২০১৩ এর ৬ ধারা অনুসারে বাংলাদেশ পরিসংখ্যান ব্যুরোর কার্যাবলী হবেঃ

(ক) সঠিক, নির্ভুল ও সময়োপযোগী পরিসংখ্যান প্রণয়ন ও সংরক্ষণ;

(খ) সঠিক, নির্ভুল ও সময়োপযোগী পরিসংখ্যান প্রণয়নের জন্য দেশের আর্থ-সামাজিক বিভিন্ন ক্ষেত্রে জরিপ পরিচালনা;

(গ) জনশুমারি, কৃষিশুমারি, মৎস্য ও প্রাণিসম্পদ শুমারি, অর্থনৈতিক শুমারিসহ অন্যান্য শুমারি ও জরিপের লক্ষ্যে যাবতীয় কার্যক্রম গ্রহণ;

(ঘ) সরকারি পর্যায়ে উন্নয়ন পরিকল্পনাবিদ, নীতি-নির্ধারক, গবেষণা ও শিক্ষা প্রতিষ্ঠান, জাতীয় ও আন্তর্জাতিক সংস্থা এবং অন্যান্য ব্যবহারকারীগণের চাহিদা অনুসারে দ্রুততার সহিত নির্ভরযোগ্য এবং ব্যবহারবান্ধব পরিসংখ্যান সরবরাহকরণ;

(ঙ) পরিসংখ্যান বিষয়ক নীতিমালা ও পদ্ধতি প্রণয়ন;

(চ) শাখা কার্যালয়ের কার্যাদি সরেজমিনে তদারক এবং, প্রযোজ্য ক্ষেত্রে, উহার প্রতিবেদন পর্যালোচনা ও প্রকাশের ব্যবস্থা গ্রহণ;

(ছ) জাতীয় পরিসংখ্যান উন্নয়ন কৌশলপত্র ( National Strategy for Development of Statistics) প্রবর্তন এবং, সময় সময়, হালনাগাদকরণ;

(জ) পরিসংখ্যান বিষয়ে দক্ষ জনশক্তি তৈরির লক্ষ্যে প্রয়োজনীয় প্রশিক্ষণ কর্মসূচি গ্রহণ;

(ঝ) পরিসংখ্যানের ভূমিকা ও কার্যক্রমের গুরূত্ব সম্পর্কে জনসচেতনতা বৃদ্ধিকরণ;

(ঞ)পরিসংখ্যান কার্যক্রম সম্পাদনে তথ্য-প্রযুক্তির ব্যবহার নিশ্চিতকরণ;

(ট) যে কোন কর্তৃপক্ষ, পরামর্শ প্রদানকারী প্রতিষ্ঠান, বেসরকারি সংস্থা এবং আন্তর্জাতিক সংস্থার সাথে পরিসংখ্যান বিষয়ে প্রয়োজনীয় সমন্বয় ও সহযোগিতা প্রদান;

(ঠ) ভোক্তার মূল্য-সূচকসহ অন্যান্য মূল্য-সূচক এবং জাতীয় হিসাব প্রস্তুতকরণ;

(ড) অর্থনৈতিক, পরিবেশগত, সামাজিক ও জনমিতি সংক্রান্ত নির্দেশক প্রণয়ন ও প্রকাশকরণ;

(ঢ) ভূমি ব্যবহারসহ বিভিন্ন পসলের উৎপাদন, উৎপাদন-ব্যয় এবং ফসলাধীন জমির পরিমাণ প্রাক্কলন;

(ণ) জিও-কোড সিস্টেম প্রণয়ন এবং একমাত্র সরকারি জিও-কোড সিস্টেম হিসাবে উহা হালনাগাদকরণ ও সংরক্ষণ এবং অন্যান্য সকল সরকারি সংস্থা বা প্রতিষ্ঠানকে ব্যবহারের জন্য উদ্বুদ্ধকরণ;

(ত) জাতীয় জনসংখ্যা রেজিস্টার (National Population Register) প্রণয়ন ও সময় সময়, হালনাগাদকরণ;

(থ) সমন্বিত সেন্ট্রাল জিওগ্রাফিক্যাল ইনফরমেশন সিস্টেম ( Geographical Information System) প্রণয়ন;

(দ) পরিসংখ্যানের প্রধান প্রধান কার্যক্রমসমূহ আন্তর্জাতিক মানে প্রমিতকরণ ( standardization );

(ধ) সংরক্ষণের বিকল্প ব্যবস্থাসহ জাতীয় তথ্য ভাণ্ডার প্রণয়ন ও আধুনিক পদ্ধতিতে আর্কাইভে সংরক্ষণ;

(ন) জাতীয় ও আন্তর্জাতিক সংস্থার জন্য প্রণীত সরকারি পরিসংখ্যানের মান সত্যকরণ (Authentication) ;

(প) পরিসংখ্যান সংক্রান্ত পরামর্শ সেবা প্রদান;

(ফ) সরকার কর্তৃক নির্দেশিত অন্যান্য দায়িত্ব পালন; এবং

(ব) উপরি-উক্ত দায়িত্ব পালন ও কার্যাবলী সম্পাদনের জন্য প্রয়োজনীয় ব্যবস্থা গ্রহণ।

উইংসমূহ
-------

| উইংয়ের নাম | পরিচালক |
| --- | --- |
| এগ্রিকালচার উইং | **আলাউদ্দিন আল আজাদ** |
| সেন্সাস উইং | **মোঃ এমদাদুল হক** |
| কম্পিউটার উইং | **কবির উদ্দিন আহাম্মদ** |
| ডেমোগ্রাফি এন্ড হেলথ উইং | **মোঃ মাসুদ আলম** |
| ন্যাশনাল একাউন্টিং উইং | **মোঃ রফিকুল ইসলাম** |
| ইন্ডাস্ট্রি এন্ড লেবার উইং | **মুহাম্মদ আতিকুল করির** |
| ফিন্যান্স, এডমিনিস্ট্রেশন এন্ড এমআইএস | **এইচ, এম, ফিরোজ** |
| স্ট্যাটিসটিক্যাল স্টাফ ট্রেনিং ইনস্টিটিউট | জিয়াউদ্দীন আহমেদ |

বিভিন্ন শুমারি ও জরিপ
---------------------

বাংলাদেশ পরিসংখ্যান ব্যুরোর মাধ্যমে উল্লেখযোগ্য যে সকল শুমারি ও জরিপ হয় তা হচ্ছে:

#### শুমারি

1. জনশুমারি ও গৃহগণনা
2. কৃষি (শস্য, মৎস্য ও প্রাণিসম্পদ) শুমারি
3. অর্থনৈতিক শুমারী

#### জরিপ

1. ন্যাশনাল হাউজহোল্ড ডাটাবেইজ (এনএইচডি) প্রকল্প
2. ন্যাশনাল হাউজহোল্ড ডাটাবেইজ প্রকল্প
3. পরিবেশ, জলবায়ু পরিবর্তন ও দুর্যোগ পরিসংখ্যান শক্তিশালীকরণ
4. ইমপ্রুভমেন্ট অব জিডিপি কম্পাইলেশন এন্ড রিবেজিং অব ইন্ডিসিস প্রকল্প
5. ন্যাশনাল স্ট্র্যাটেজি ফর দি ডেভেলপমেন্ট অব স্ট্যাটিস্টিকস ইমপ্লিমেন্টশন সাপোর্ট প্রজেক্ট
6. জাতীয় প্রতিব্ন্ধী ব্যক্তি জরীপ ২০১৯ প্রকল্প
7. Multiple Indicator Cluster Survey (MICS)
8. Survey on Street Children, 2022
9. Survey on Children's Education in Bangladesh, 2021
10. Time Use Survey, 2021
11. National Hygiene Survey, 2018
12. Gender Statistics of Bangladesh, 2018

আরও দেখুন
---------

* বাংলাদেশের সরকারি সংস্থাসমূহ

তথ্যসূত্র
---------

1. ↑  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "বাংলাদেশ পরিসংখ্যান ব্যুরো"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "এগ্রিকালচার উইং, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
3. ↑  "সেন্সাস উইং, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
4. ↑  "কম্পিউটার উইং, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
5. ↑  "ডেমোগ্রাফি এন্ড হেলথ উইং, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
6. ↑  "ন্যাশনাল একাউন্টিং উইং, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
7. ↑  "ইন্ডাস্ট্রি এন্ড লেবার উইং, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
8. ↑  "এমআইএস, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
9. ↑  "স্টাফ ট্রেইং ইন্সটিটিউট, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।
10. ↑  "এনএইচডি প্রকল্প, বাংলাদেশ পরিসংখ্যান ব্যুরো"। *bbs.gov.bd*। সংগ্রহের তারিখ ২০২২-০৮-১৯।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* অস্ট্রেলিয়া

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |